Lexikon vun’n internatschonalen Film

Dat Lexikon vun’n internatschonalen Film is en mehrbännig Nakieksel mit Filmkritik un annere Indrääg to all Kino- un Feernsehnfilmen, de siet 1945 in Düütschland to sehn weern. Dat Nakieksel warrt jümmer wieter schreven, un Deelen dorvun sünd ok över verschedene Filmdatenbanken aftoropen.

 Dat Lexikon 
Dat Lexikon vun’n internatschonalen Film baseert op de Filmkritiken ut de Tietschrift Film-Dienst, de siet 1947 rutkummt un ehrn Oorsprung in de Kathoolschen Filmarbeit in de DDR hett. In’t Johr 1987 is dat LExikon as Wark in teihn Bännen in’n Rowohlt Verlag rutkamen. 1995 hett de Verlag en Neeoplaag rutgeven, de ok wedder teihn Bännen ümfaten de. De Verlag Zweitausendeins hett dat Nakieksel 2002 aktualiseert un as veerbännig Filmlexikon rutgeven, in dat de Filmen deelwies ok nee beweert worrn sünd. Jeed Johr gifft dat en wieteren Band, de dat Nakieksel op den Stand vun’t jüst aflopene Johr bringt. De Johrbännen vun’t Lexikon vun’n internatschonalen Film warrt siet 2001 in’n Schüren Verlag rutbröcht. De enkelten Kritiken gifft dat siet 2004 ok dat Munzinger-Archiv, wo man sik anmellen mutt, un aktuell (Juni 2011) in’t Internet op de Sieten vun kabeleins.de un kabeleins.at, op Zweitausendeins.de as ok op bs-net.de.

 Opbo 
Blangen den Originaltitel vun en Film sünd ok de düütsche Titel mit Alternativtitels, de bedüdenen Mitspielers un Krulüüd, dat Johr vun’t Rutkamen un dat Johr vun de Premiere oder Eerstsennen un annere technische Aspekten angeven. De Beschrieven in’n Hööftdeel ümfaat tomeist ut dree bit veer Sätz för jeden Indrag.

De Druckutgaav is op’n Stand vun 2001 un beschrifft ruchweg 52.000 Filmen. Bito bargt se 130 Essays to disse Themenrebeden:

Band I:
 Schrieverfilmers/Filmschrievers: Stanley Kubrick, Woody Allen, Atom Egoyan, Jean-Luc Godard, John Sayles un Pedro Almodóvar
 De Klöör Blau: u. a. Michael Mann un Jean-Luc Godard
 Luis Buñuel
 DDR, u. a. Egon Günther, Kurt Maetzig, Jochen Kraußer
 Film in Düütschland
 Essay & Dokumentarfilm
 Feernoost: Wu Tianming, Zhang Yimou, Wong Kar-Wai, Johnnie To, Hou Hsiao-Hsien, Takeshi Kitano un de „jungen Willen“

Band II:
 Alfred Hitchcock
 Hollywood I
 Hollywood II
 Ikonen: Marlene Dietrich, Robert Mitchum, Frank Sinatra, Fred Astaire, Marlon Brando, Romy Schneider, Jeanne Moreau, Marcello Mastroianni
 Jazz, u. a. Lalo Schifrin un Roy Budd
 Kortfilm
 Musik un Kino/Musik in’t Kino, u. a. Kurt Weill un Hans Zimmer
 Nee sehn: Außer Atem, Die große Illusion, Die sieben Samurai, M – Eine Stadt sucht einen Mörder, Rote Sonne, Der eiskalte Engel, Rear Window, The Big Sleep

Band III:
 De Klöör Rot
 Science-Fiction: u. a. Star Wars, James Cameron un Blade Runner
 Steven Spielberg
 Warksteedklöönsnack: Michael Ballhaus, Roland Suso Richter, Christian Petzold, Romuald Karmakar un Tom Tykwer
 Western: u. a. DEFA, Gary Cooper, Raoul Walsh, Clint Eastwood

Band IV:
 Index

 Utgaven 
 Kathoolsch Institut för Medieninformatschoon (KIM) un Kathoolsche Filmkommisschoon för Düütschland (Rutgervers): Lexikon des internationalen Films. Kino, Fernsehen, Video, DVD, Zweitausendeins, Frankfort an’n Main, 2002, ISBN 3-86150-455-3 
 Lexikon des internationalen Films 2001. 48.000 Filme mit Kurzkritiken, Systhema, CD-ROM-Utgaav för Windows 95/98/ NT 4.0/ MacOS af 8.1
 Zeitschrift film-dienst un Kathoolsche Filmkommisschoon för Düütschland (Rutgervers): Lexikon des internationalen Films: Das komplette Angebot im Kino, Fernsehen und auf DVD. Teiljahresbände: Filmjahr 2001/2002/2003/2004/2005/2006/2007, Schüren Verlag, Marburg, 2002 ff., ISSN 0430-4446

 Kiek ok 
 Filmtietschrift
 Liste der Spezialenzyklopädien

 Weblenken 
 Lexikon vun’n internatschonalen Film in de Düütschen Natschonalbökeree
 Söök na Lexikon des internationalen Films op de Websteed vun’n Schüren Verlag 
 Lexikon vun’n internatschonalen Film op de Websteed vun Zweitausendeins

 Borns 
Publikation Film – Munzinger Online afropen an’n 13. Oktober 2013 (hoochdüütsch)

Filmlexikon: Stars, Filme, Regisseure auf kabeleins.de afropen an’n 13. Oktober 2013 (hoochdüütsch)

kabel eins: TV Programm, Sendungen, Videos & Games afropen an’n 13. Oktober 2013 (hoochdüütsch)

Zweitausendeins. Filmlexikon Filme von A-Z afropen an’n 13. Oktober 2013 (hoochdüütsch)

Filmkritiken des film-dienstes afropen an’n 13. Oktober 2013 (hoochdüütsch)

Kategorie:Nokieksel
Kategorie:Filmkunst